મે તો કોઈ દિ’ રાજવી પરિવારના લગ્નમાં ગયા નથી. છેલ્લે ઈંગ્લેન્ડમાં પ્રિન્સ હેરીના લગ્નનું આમંત્રણ પણ અમને નહોતું મળ્યું. અરે, અનુષ્કા કે સોનમ જેવી ગર્લ નેક્સ્ટ-ડોરના લગ્નમાં પણ અમને આમંત્રણ નહોતું. અને જેના વિડીયો જોઇને તમારું મોઢું પહોળું થઈ ગયું છે તે ઈશા અંબાણીના લગ્નની ત્રણ લાખની કંકોત્રી પણ હજુ સુધી અમને નથી મળી. હવે જો તમે એમ માનતા હોવ કે જે લેખક અંબાણીના ઘેર મહેમાન બની શકે એ જ મહાન, તો ભલે એમ માનો.પણ વાત અમારી નથી કરવી, આપણે વાત કરીએ ત્રણ લાખની કંકોત્રીની.